Ҡаратаулы ауылы Арҡауыл ауылынан 35, тимер юл станцияһы Кропачёвонан 25 саҡрымда ята. Уның янынан Шәйҙәле (Шердяйка) йылғаһы аға һәм XIX быуат аҙағында унда тирмән булған. 1867 йылда, община ер биләмәләрен һаҡлап ҡалдырып, ерҙәрҙе межалағандар. Бары тик 1882—1893 йылдарҙа ғына файҙаланырға яраҡлы ерҙәр йән башына ҡарап бүленгән. Был биләмәләрҙә Лама, Шәйҙәле (Шердяйка), Лаҡлы йылғалары аҡҡан. Сәсеү әйләнеше ҡатнаш, өс баҫыулы (дөрөҫ сәсеү әйләнеше түгел), аралаш һыҙатлы. Һөрөнтө ерҙәр баҫыуҙарға бүленмәһә лә, арыш уңышын йыйғандан һуң участкаларҙы парға ҡалдыралар. Ашламалар аҙ ҡулланыла. Ауылда 3 Һуҡҡыс (молотилка) һәм 5 елгәргес була.